02017R2313 — ET — 14.12.2017 — 000.002

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu





Parandatud:









▼B

KOMISJONI RAKENDUSMÄÄRUS (EL) 2017/2313,

13. detsember 2017,

milles sätestatakse liidu territooriumil vedamiseks vajaliku ning kaitstavasse piirkonda sissetoomiseks ja seal vedamiseks vajaliku taimepassi vormi nõuded







Artikkel 1

Taimepasside näidised

1. Liidu territooriumil vedamiseks vajalikud taimepassid peavad vastama ühele lisa A osas esitatud näidistest.

2. Kaitstavasse piirkonda sissetoomiseks ja seal vedamiseks vajalikud taimepassid peavad vastama ühele lisa B osas esitatud näidistest.

3. Liidu territooriumil vedamiseks vajalikud taimepassid, mis on ühendatud määruse (EL) 2016/2031 artikli 83 lõike 5 teise lõigu kohase sertifitseerimist tõendava etiketiga, peavad vastama ühele lisa C osas esitatud näidistest.

4. Kaitstavasse piirkonda sissetoomiseks ja seal vedamiseks vajalikud taimepassid, mis on ühendatud määruse (EL) 2016/2031 artikli 83 lõike 5 kolmanda lõigu kohase sertifitseerimist tõendava etiketiga, peavad vastama ühele lisa D osas esitatud näidistest.

Artikkel 2

Nõuded taimepasside elementidele

Määruse (EL) 2016/2031 VII lisas esitatud taimepasside elemendid peavad asuma ristküliku- või ruudukujulises alas ning olema loetavad ilma nägemisabivahendeid kasutamata.

Kõnealused elemendid peavad asuma seespool piirjoont või olema muul viisil selgelt eraldatud igast muust teksti- või kujunduselemendist ning olema hästi nähtavad ja selgelt eristatavad.

Artikkel 3

Jõustumine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Artikkel 4

Kohaldamise alguskuupäev

Käesolevat määrust kohaldatakse alates 14. detsembrist 2019.

Enne 14. detsembrit 2019 kooskõlas direktiiviga 92/105/EMÜ välja antud taimepassid kehtivad kuni 14. detsembrini 2023.

Käesolev määrus on tervikuna siduv ja vahetult kohaldatav kõikides liikmesriikides.









LISA

Tehnilised näitajad: taimepasside mõõtmed, piirjoone kasutamine, taimepassi elementide suurusvahekord ja näidistes kasutatavad kirjatüübid on üksnes näited.

Liidu lipp võib olla värvitrükis või mustvalges trükis kas valgete tähtedega mustal taustal või vastupidi.

Selgitus

1. ►C1 Sõna „Taimepass“ või sõnad „Taimepass – PZ“ inglise keeles või vajaduse korral ühes liidu ametlikus keeles kaldkriipsuga eraldatuna. ◄

2. ►C1 Asjaomase taimeliigi / asjaomaste taimeliikide või taksoni/taksonite botaaniline nimi / botaanilised nimed, kui on tegemist taimede ja taimsete saadustega, või muude objektide puhul asjaomase objekti nimi, ning sordi nimi (viimane ei ole kohustuslik). ◄

3. Määruse (EL) 2016/2031 artikli 67 punktis a osutatud selle liikmesriigi kahetäheline kood vastavalt ISO 3166-1-alpha-2-standardile, ( 1 ) kus taimepassi välja andev ettevõtja on registreeritud.

4. ►C1 Asjaomase ettevõtja riiklik registreerimisnumber, mis koosneb tähtedest, numbritest või tähtedest ja numbritest. ◄

5. ►C1 Vajaduse korral asjaomaste taimede, taimsete saaduste või muude objektide jälgitavuskood. ◄

6. Vajaduse korral jälgitavuskoodi täiendav kordumatu vöötkood, QR-kood, hologramm, kiip või muu andmekandja.

7. ►C1 Vajaduse korral päritoluliikmesriigi/päritoluliikmesriikide kahetäheline kood vastavalt ISO 3166-1-alpha-2-standardile, millele on osutatud määruse (EL) 2016/2031 artikli 67 punktis a. ◄

8. Vajaduse korral päritoluriigiks oleva kolmanda riigi / kolmandate riikide nimi/nimed või selle/nende kahetäheline kood vastavalt ISO 3166-1-alpha-2-standardile.

9. Kaitstava piirkonna karantiinse(te) taimekahjustaja(te) teaduslik nimi või teaduslikud nimed või teise võimalusena kõnealustele taimekahjustajatele spetsiaalselt määratud kood(id), nagu on osutatud määruse (EL) 2016/2031 artikli 32 lõikes 3.

10. ►C1 Nõutav teave vastavalt nõukogu direktiivi 66/401/EMÜ ( 2 ) artikli 10 lõikes 1, nõukogu direktiivi 66/402/EMÜ ( 3 ) artikli 10 lõikes 1, nõukogu direktiivi 68/193/EMÜ ( 4 ) artikli 10 lõikes 1, nõukogu direktiivi 2002/54/EÜ ( 5 ) artiklis 12, nõukogu direktiivi 2002/55/EÜ ( 6 ) artikli 28 lõikes 1, nõukogu direktiivi 2002/56/EÜ ( 7 ) artikli 13 lõikes 1 ja nõukogu direktiivi 2002/57/EÜ ( 8 ) artikli 12 lõikes 1 osutatud seemnete või muu paljundusmaterjali ametliku etiketi jaoks, või nõukogu direktiivi 2008/90/EÜ ( 9 ) artikli 9 lõike 1 punktis b osutatud supereliit-, eliit- või sertifitseeritud paljundusmaterjali etiketi jaoks. ◄

A OSA

Näidised: artikli 1 lõikes 1 osutatud taimepassid, mis on vajalikud liidu territooriumil vedamiseks

B OSA

Näidised: artikli 1 lõikes 2 osutatud taimepassid, mis on vajalikud kaitstavasse piirkonda sissetoomiseks ja seal vedamiseks

C OSA

Näidised: artikli 1 lõikes 3 osutatud taimepassid, mis on vajalikud liidu territooriumil vedamiseks ning mis on ühendatud sertifitseerimist tõendava etiketiga

D OSA

Näidised: artikli 1 lõikes 4 osutatud taimepassid, mis on vajalikud kaitstavasse piirkonda sissetoomiseks ja seal vedamiseks ning mis on ühendatud sertifitseerimist tõendava etiketiga